I-2-2-2-Amawal n Saԑid Ԑmer Boulifa 1913 « Methode de la langue kabyle » d azwel i yefka S.Boulifa i umawal i d-yessufeɣ deg useggas n 1913 s ɣur Jurdan di Lezzayer, yesԑa 544 n yisebtar, ad d-naf daɣen deg-s tajerrumt, amawal-a yebna ɣef usesmel agemmayan n wawalen anda ad naf awalen-is ttawarun s tira tazurant, syin akin yessefhem-d awalen n teqbaylit s tefransist, ad naf yal awal yefk-d aẓar-is ama d wid tmaziɣt ama d wid yellan d ireṭṭalen si taԑrabt. S.Boulifa isebgen-d dakken amawala i wid yesԑan assaɣ d leqbayel n Ǧerǧer.